Աշխարհի բոլոր ծագերից մեր հայ ընկերները, բարեկամներն ու ազգակիցները շունչները պահած հետևում ու ակտիվորեն ոգևորում էին մեզ՝ հայաստանցիներս, որ այժմ արդեն վարչապետ Նիկոլ Փաշինյանի հետ միասին պայքարում էինք՝ հանուն մեր մարդկային իրավունքների, հանուն մեր երկրի՝ մի խումբ կիսագրագետ, կիսահայ, կիսամարդ անձանց լծից ազատագրման: Բարդ էր թվում և անիրագործելի այդքան քաղաքացիների ոտքի հանելը, մանավանդ այն բռնատիրական համակարգում, որպիսին մերն էր, երբ բոլոր լրատվամիջոցներն ակնհայտորեն արհամարհում ու զլանում էին հանրությանը ներկայացնել պետությունում տիրող իրական մտքերն ու կրքերը: Արմկո ռադիոն՝ ի թիվս որոշ այլ ազատաշունչ ռադիոների՝ շարժման սկզբից մարդկանց ներկայացնում էր իրականությունը՝ իր ֆեյսբուքյան էջում կիսվելով ամենահրատապ լուրերով: Այժմ մենք շնորհավորում ենք մեր հայրենակիցներին սիրո ու եղբայրության կարգախոսը կրող շարժման բարեհաջող և ոգեշնչող ավարտի ու հաղթանակի կապակցությամբ: